open-index/open-wikipedia-markdown huggingface dataset:
ალექსანდრე ანპილოგოვი

**ალექსანდრე ანპილოგოვი** (დ. 18 იანვარი 1954, თბილისი) — ქართველი და საბჭოთა ხელბურთელი. საბჭოთა კავშირის სპორტის დამსახურებული ოსტატი (1976). საპატიო ნიშნის ორდენის, ღირსების ორდენის, ვახტანგ გორგასლის მეორე ხარისხის ორდენის და ბრწყინვალების საპრეზიდენტო ორდენის კავალერი. 

## ბიოგრაფია
თამაშობდა თბილისის „ბურევესტნიკში“ (1970–1985) და გერმანიის „ლანდსჰუტში“ (1987–1992), სადაც ჯერ მოთამაშის, შემდეგ კი მოთამაშე მწვრთნელის ფუნქციას ასრულებდა. 1976 წლის მონრეალის ოლიმპიური თამაშების ჩემპიონი (6 მატჩი, 13 გოლი) და 1980 წლის მოსკოვის ოლიმპიადის მეორე პრიზიორი (6 მატჩი, 29 გოლი). მსოფლიოს ჩემპიონი (1982) და მეორე პრიზიორი (1978), სსრკ ჩემპიონატის სამგზის მესამე პრიზიორი (1977, 1980, 1981) სსრკ ხალხთა მე-6 სპარტაკიადის მესამე პრიზიორი (1975). 1974–1984 წლებში სსრკ ნაკრებში ითამაშა 217 მატჩი (572 გოლი). იყო საბერძნეთის ქალთა ნაკრების მწვრთნელი (2000–2001). 

2012 წელს, სერიაში „ქართველი ოლიმპიური ჩემპიონები“ (პროექტის ავტორი და მთავარი რედაქტორი ელგუჯა ბერიშვილი) გამოიცა გიორგი ჩოჩიშვილის წიგნი „ალექსანდრე ანპილოგოვი“.

2017 წელს ალექსანდრე ანპილოგოვს სპორტისა და ახალგაზრდობის საქმეთა სამინისტროს დაწესებული უმაღლესი ჯილდო „სპორტის რაინდის წოდება“ მიენიჭა.

## ძირითადი შედეგები 
## საინტერესო ფაქტები 
საქართველოს სსრ მინისტრთა საბჭოსთან არსებული ფიზიკური კულტურისა და სპორტის კომიტეტის კოლეგიამ თავის სხდომაზე დაამტკიცა რესპუბლიკის საუკეთესო სპორტსმენთა ათეული 1976 წლის შედეგების მიხედვით, სადაც ალექსანდრე ანპილოგოვი 1976 წლის საქართველოს მესამე საუკეთესო სპორტსმენად დასახელდა.

1982 წლის დეკემბერში სპორტულმა ჟურნალისტებმა და სპეციალისტებმა ალექსანდრე ანპილოგოვი საქართველოს მეშვიდე საუკეთესო სპორტსმენად დაასახელეს.

## რესურსები ინტერნეტში
* ალექსანდრე ანპილოგოვი — Sports-Reference.com
* ალექსანდრე ანპილოგოვი — ქართული სპორტი
* ალექსანდრე ანპილოგოვი — Sputnik-Georgia

## სქოლიო
კატეგორია:დაბადებული 18 იანვარი
კატეგორია:დაბადებული 1954
კატეგორია:თბილისში დაბადებულები
კატეგორია:ქართველი ხელბურთელები
კატეგორია:ქართველი ოლიმპიური ჩემპიონები
კატეგორია:საბჭოთა კავშირის სპორტის დამსახურებული ოსტატები
კატეგორია:საპატიო ნიშნის ორდენის კავალრები
კატეგორია:საქართველოს ღირსების ორდენის კავალრები
კატეგორია:ვახტანგ გორგასლის II ხარისხის ორდენის კავალრები
კატეგორია:ბრწყინვალების საპრეზიდენტო ორდენის კავალრები
კატეგორია:ცოცხალი ადამიანები
ოქრუაშვილი

საკუთარი სახელი **ოქრუაშვილი** შეიძლება აღნიშნავდეს ერთ-ერთ შემდეგ პიროვნებათაგანს:

* ადამ ოქრუაშვილი — სპორტსმენი (ძიუდო)
* ირაკლი ოქრუაშვილი — იურისტი, პოლიტიკოსი

კატეგორია:ქართული გვარები
კატეგორია:მრავალმნიშვნელოვანი გვერდები გვარის შემცველი სიებით
ლიპარტელიანი

საკუთარი სახელი **ლიპარტელიანი** შეიძლება აღნიშნავდეს ერთ-ერთ შემდეგ პიროვნებათაგანს:

* ბესიკ ლიპარტელიანი — კალათბურთელი, მწვრთნელი
* გოგი ლიპარტელიანი — პოლიტიკოსი
* ვარლამ ლიპარტელიანი — ძიუდოისტი
* ვახტანგი (ლიპარტელიანი) — საქართველოს მართლმადიდებელი ეკლესიის მღვდელმთავარი
* ოლეგ ლიპარტელიანი — მორაგბე
* როინ ლიპარტელიანი — პოლიტიკოსი
* სოსო ლიპარტელიანი — ძიუდოისტი

კატეგორია:ქართული გვარები
კატეგორია:მრავალმნიშვნელოვანი გვერდები გვარის შემცველი სიებით
ჯუნია

**ჯუნია** (, ან **ჯუნიე** ) — სანაპირო ქალაქი ლიბანში, ბეირუთიდან 16 კმ-ის დაშორებით. მდებარეობს მთიანი ლიბანის მუჰაფაზაში, კესერვანის რაიონში. 2012 წლის მონაცემებით ქალაქის მოსახლეობა 102 221 კაცს შეადგენს.

## დაძმობილებული ქალაქები 
*  მონაკო, მონაკო.
*  გუსტავია, საფრანგეთი.
*  ლას-ვეგასი, აშშ.
*  რიო-დე-ჟანეირო, ბრაზილია.

## რესურსები ინტერნეტში 
* http://booklebanonhotels.com/city.php?lang=en&id=2&city_name=Jounieh 
* http://www.jouniehinternationalfestival.com/ 
* ჯუნიის მუნიციპალიტეტის ოფიციალური საიტი 

კატეგორია:მთიანი ლიბანის მუჰაფაზის ქალაქები
კორნელია (გრაკქუსების დედა)

**კორნელია** () — რომაელი ქალბატონი, სციპიონ აფრიკელის შვილი, ტიბერიუს სემფრონიუს გრაკქუსის ცოლი და ძმები გრაკქუსების (ტიბერიუსი და გაიუსი) დედა.

## წარმომავლობა 
კორნელია იყო სციპიონ აფრიკელისა (უფროსის) და ემილია პავლას ქალიშვილი. ამ თვალსაზრისით იგი არის ლუციუს ემილიუს პაულუსის, კანეს ბრძოლაში დაღუპული მხედართმთავრის, შვილიშვილი და ლუციუს ემილიუს პაულუს მაკედონელის ძმისშვილი. მისი უფროსი და ცოლად ჰყავდა  პუბლიუს კორნელიუს სციპიონ ნაზიკა კორკულუმს. კორნელიას ასევე ჰყავდა ორი ძმა პუბლიუსი (რომელმაც კარიერა ვერ გაიკეთა ცუდი ჯანმრთელობის გამო) და ლუციუსი, რომელიც იყო პრეტორი.

## ბიოგრაფია 
კორნელია გახდა პლებეეების წარმომადგენლის ტიბერიუს სემფრონიუს გრაკქუსის ცოლი. ანალების ავტორები გვამცნობენ, რომ ეს ქორწინება შედგა ძვ. წ. 180 წელს, ჯერ კიდევ მაშინ, როდესაც ცოცხალი იყო სციპიონ აფრიკელი. მაგრამ  ტიტუს ლივიუსი უკვე ეჭვქვეშ აყენებს ამგვარ დათარიღებას. პოლიბიოსისა და პლუტარქეს ცნობებზე დაყრდნობით მკვლევრებმა გამოთქვეს ვარაუდი, რომ აღნიშნული ქორწინება შედგა ძვ. წ. 165-სა და ძვ. წ. 162 წლებს შორის პერიოდში. ქორწინების პერიოდში ტიბერიუს სემფრონიუსი იყო 50 წლის, ხოლო კორნელია მასზე 30 წლით ახალგაზრდა. მიუხედავად ამისა, მათ 12 შვილი შეეძინათ, ამიტომ ეს ოჯახი გახდა პლინიუს უფროსისთვის დიდი ოჯახების მაგალითი. სრულწლოვანებამდე მიაღწია მხოლოდ სამმა მათგანმა: ტიბერიუსმა, რომელიც და-ძმებს შორის ყველაზე უფროსი იყო, სემფრონიამ, რომელიც გახდა საკუთარი ბიძაშვილის ცოლი  და გაისუმა, რომელიც დაიბადა მამის გარდაცვალებამდე ცოტა ხნით ადრე. 

კორნელიამ ქმრის გარდაცვალებიდან ოთხი ათწლეული კიდევ იცოცხლა. მას ხელს თხოვდნენ  ცნობილი რომაელები და უცხოელები, მათ შორის ეგვიპტის მეფე პტოლემე VI ფილომეტორი, მაგრამ იგი ყველას უარს ეუბნებოდა და მთელ დროს შვილების აღზრდას ანდომებდა. ორივე ვაჟისთვის ბრწყინვალე განათლება მიუცია მათი მასწავლებლები ყოფილან ცნობილი ორატორი დიოფანე მიტილინელი და ფილოსოფოსი ბლოსიუსი.

## კულტრაში 
კორნელია არის მილი ეზერსკის რომანის „გრაკქუსების“ პერსონაჟი. მისი სახელი ეწოდა ასტეროიდს 425 კორნელია, რომელიც აღმოაჩინეს 1896 წელს.

## ლიტერატურა 
* ალ. წერეთელი, ძველი რომი, თბ., 1961
* Тит Ливий. История Рима от основания города. — М.: Наука, 1994. — Т. 3. — 768 с. — ISBN 5-02-008995-8.
* 
* Плутарх. Сравнительные жизнеописания. — СПб., 1994. — Т. 3. — 672 с. — ISBN 5-306-00240-4.
* Полибий. Всеобщая история. — М., 2004. — Т. 1. — 768 с. — ISBN 5-17-024958-6.
*Ковалёв С. История Рима. — М.: Полигон, 2002. — 864 с. — ISBN 5-89173-171-1.
*Münzer F. Cornelius 407 // Paulys Realencyclopädie der classischen Altertumswissenschaft. — 1900. — Bd. IV, 1. — S. 1592-1595.
*Münzer F. Sempronius 53 // Paulys Realencyclopädie der classischen Altertumswissenschaft. — 1923. — Bd. II, 2. — S. 1403-1409.

## რესურსები ინტერნეტში
* კორნელია

## სქოლიო
კატეგორია:ძველი რომაელი ქალები
კატეგორია:დაბადებული ძვ. წ. 190
კატეგორია:გარდაცვლილი ძვ. წ. 100
ევსტათი მცხეთელი

**ევსტათი მცხეთელი** (გ. დაახლოებით 550) —  VI საუკუნის ქრისტიანი წმინდანი. ხსენების დღეა 11 აგვისტო (ძველი სტილით 29 ივლისი). 

## ცხოვრება და მოღვაწეობა
წმიდა ევსტათი მცხეთელი წარმოშობით სპარსი იყო, არშაკეთის პროვინციის ქალაქ განძაკიდან. გაქრისტიანებამდე ერქვა გვირობანდაკი. მამამისი მოგვი იყო და მასაც მოგვად ზრდიდა, მაგრამ ევსტათი მცხეთელი ჯერ კიდევ სამშობლოში ყოფნისას დაეჭვდა მაზდეანური სარწმუნოების ჭეშმარიტებაში და ქრისტიანობის მხარეზე გადაიხარა. ამ გრძნობით შეპყრობილი 30 წლის ევსტათი მცხეთელი სპარსეთის შაჰის ხოსრო ანუშირვანის (531-579) მეფობის მე-10 წელს ქართლში ჩამოვიდა და მცხეთაში დასახლდა. აქ მან შეისწავლა მეწაღეობა, დაუახლოვდა ადგილობრივ ქრისტიანებს და ცოლად შეირთო ქრისტიანი ქალი. ამის შემდეგ უფრო შეიყვარა ქრისტიანული რჯული და მოინათლა კიდეც კათალიკოს სამოელის ხელით, რომელმაც მას ევსტათი დაარქვა. 

ევსტათი მცხეთელმა მცხეთაში მცხოვრებ სპარსელ ხელოსნებს უარი უთხრა, მათთან ერთად მაზდეანთა მთავარ რელიგიურ დღესასწაულში მონაწილეობის მიღებაზე. ამის გამო იგი დააბეზღეს მცხეთის სპარსელ ციხისთავ უსტამთან, რომელმაც ევსტათი მცხეთელი, სხვა შვიდ გაქრისტიანებულ სპარსელთან ერთად, მარზპან არვანდ გუშნასპს თბილისში გაუგზავნა დასასჯელად. ქართლის კათალიკოსისა და მთავრების თხოვნით იმავე მარზპანმა 6 თვის შემდეგ სპარსეთში გამგზავრების წინ ევსტათი მცხეთელი ციხიდან გაათავისუფლა. სამი წლის შემდეგ, როცა ქართლში ახალი მარზპანი — ვეჟან ბუზმირი მოვიდა, მცხეთელ სპარსელებს ევსტათი მასთანაც დაუსმენიათ. მარზპანი ცდილობდა ევსტათი მცხეთელი მამაპაპეულ სარწმუნოებაზე დაებრუნებინა, მაგრამ ამაოდ. ევსტათი მცხეთელი სიკვდილით დასაჯეს. მარზპანის ბრძანებით, ევსტათი მცხეთელი საპყრობილეში გადაიყვანეს, ღამით კი თავი მოკვეთეს და ქალაქგარეთ დააგდეს ფრინველთა საჯიჯგნად, გვამი კი ღამით გაიტანეს და ქალაქგარეთ დააგდეს. ქრისტიანებმა ევსტათის ცხედარი მალულად წაასვენეს მცხეთაში. მოწამის ნეშტს წმიდა სამოელ კათალიკოსი შემოეგება და პატივით დაკრძალა სვეტიცხოველში, წმიდა ტრაპეზის ქვეშ. 

ევსტათის ცხოვრება აღწერილია VI საუკუნის უცნობი ავტორის თხზულებაში „ევსტათი მცხეთელის მარტვილობა“. საქართველოს მართლმადიდებელმა ეკლესიამ წმიდა მოწამე ევსტათი მცხეთელი წმინდანად შერაცხა.

## ლიტერატურა
* კეკელიძე კ., ქართული ლიტერატურის ისტორია, ტ. 1, თბ., 1960;
* ძველი ქართული აგიოგრაფიული ლიტერატურის ძეგლები, ილ. აბულაძის რედ., წგ. 1, თბ., 1963;
* „ქართველ წმიდანთა ცხოვრებანი“, თბილისი, 2004 წ.

## რესურსები ინტერნეტში
* წმიდა მოწამე ევსტათი მცხეთელი (+551) – orthodoxy.ge

კატეგორია:VI საუკუნის ქრისტიანი წმინდანები
კატეგორია:დაბადების წელი უცნობია
ეჯიდიო მირაგოლი

**ეჯიდიო მირაგოლი** (; დ. 20 ივლისი, 1955) — მონდოვის ეპისკოპოსი 2017 წლის 29 სექტემბრიდან.

## ბიოგრაფია
ეჯიდიო მირაგოლი 1955 წელს, პანდინოს კომუნის სოფელ გრადელაში დაიბადა. 1979 წელს ეპისკოპოს პაოლო მანიანის ხელდასხმით მღვდლად იკურთხა. ის თავის საღვთისმეტყველო სწავლებას ლოდის სემინარიასა და პაპის გრიგორიანულ უნივერსიტეტში განაგრძობდა, სადაც საეკლესიო სამართლის კუთხით სპეციალიზირდებოდა.

1994 წლიდან იყო ფრანცისკა ქსავიე კაბრინის მრევლის პარსონი ლოდიში. 2007 წლიდან იყო ლომბარდიის რეგიონული საეკლესიო ტრიბუნალის მოსამართლე.

2017 წლის 29 სექტემბერს პაპმა ფრანცისკემ მას მონდოვის ეპისკოპოსის წოდება უბოძა. მისი კურთხევა 2013 წლის 11 სექტემბერს ლოდის ეპისკოპოსმა მაურიციო მალვესტიტიმ მოახდინა.

## გალერეა

Image:Bishops miragoli and malvestiti.jpg|ეპისკოპოსი მალვესტიტი მონდოვის ახლადარჩეულ ეპისკოპოს მამა ედიჯიო მირაგოლის თავზე ცუკეტოს ახურავს, 29 სექტემბერი 2017

## ლიტერატურა
* *Il sacramento della penitenza. Il ministero del confessore: indicazioni canoniche e pastorali*, curatela. Milano, Àncora Editrice, 1999, 
* *Il Consiglio pastorale diocesano secondo il Concilio e la sua attuazione nelle diocesi lombarde*, tesi di dottorato, Roma, Pontificia università gregoriana, 2000, 

## ინტერნეტ-რესურსები
* მონდოვის ეპარქიის ოფიციალური საიტი 

## სქოლიო
კატეგორია:იტალიელი ეპისკოპოსები
კატეგორია:დაბადებული 20 ივლისი
კატეგორია:დაბადებული 1955
კატეგორია:ცოცხალი ადამიანები
Halcyon (კონსოლი)

**RDI Halcyon Laserdisc System** (უფრო მეტად ცნობილი როგორც **Halcyon**) — მესამე თაობის სახლის ვიდეო თამაშების კონსოლი, შექმნილი კომპანია RDI Video Systems-ის მიერ. გამოშვება დაგეგმილი იყო 1985 წლის იანვარში, მაგრამ ინვესტორების მხრიდან დაფინანსების შეწყვეტის გამო გამოცემა არ შედგა. მახასიათებლების დემონსტრაციისთვის სულ გამოვიდა რამდენიმე პროტოტიპი. თავდაპირველი ფასი 2500 აშშ დოლარი უნდა ყოფილიყო..

სათამაშო სისტემა გამოიყენებდა Z80-ის ცენტრალურ პროცესორს, ძირითად მედია საშუალებად მოიხმარდა LaserDisc ფორმატს, ხოლო ინფრომაციის შეტანა შეიძლებოდა როგორც მემბრანული კლავიატურით, აგრეთვე ხმოვანი ბრძანებებით. დეველოპერთა განცხადებით სისტემას ექნებოდა ფილმის „2001: კოსმოსური ოდისეა“ პერსონაჟ HAL 9000-ის მსგავსი ხელოვნური ინტელექტი.

Halcyon-ისთვის დაიგეგმა 6 თამაშის გამოშვება, თუმცა გამოვიდა მხოლოდ ორი: „Thayer’s Quest“ და “NFL Footbal“. 

## ლიტერატურა
* 

## რესურსები ინტერნეტში
*  Giant Bomb-ზე
*  ClosingLogos-ზე
*  Wikia-ზე
*  Ultimate Console Database-ზე
*  ვიდეო თამაშების კონსოლების  ბიბლიოთეკაში

## სქოლიო
კატეგორია:1985 წელს წარმოდგენილი პროდუქტები
კატეგორია:მესამე თაობის ვიდეო თამაშების კონსოლები
კატეგორია:1980-იანების სათამაშოები
ფრანკოკრატია

[300პქ|მინი|მარჯვნივ|ფრანკოკრატიის დასაწყისი: [მეოთხე ჯვაროსნული ლაშქრობა|მეოთხე ჯვაროსნული ლაშქრობის შემდეგ დაშლილი ბიზანტიის იმპერია.]]
**ფრანკოკრატია** ( — *ფრანკების მმართველობა*), **ლათინოკრატია** ( — *ლათინთა მმართველობა*) ან **ვენეტოკრატია** ( — *ვენეციელთა მმართველობა*) — პერიოდი საბერძნეთის ისტორიაში მეოთხე ჯვაროსნული ლაშქრობის (1204) შემდეგ, როდესაც უპირველესად დაარსდა ფრანგული და იტალიური სახელმწიფოები დაშლილი ბიზანტიის იმპერიის ტერიტორიაზე.

ტერმინი მომდინარეობს იქიდან, რომ ბერძნენი მართლმადიდებლები დასავლეთ ევროპელ კათოლიკეებს *ლათინებს* უწოდებდნენ, რომელთა უმრავლესობა ფრანგი (*ფრანკი*) და ვენეციელი იყო. ფრანკოკრატიის პერიოდის ხანგრძლივობა ყველა რეგიონისთვის განსხვავებულია: პოლიტიკური სიტუაცია უკიდურესად არასტაბილურ იყო, რადგან ფრანკული სახელმწიფოები დანაწევრებული და ხელიდან ხელში გადასულ იქნა, ხოლო ხშირ შემთხვევაში ბერძნებმა შეძლეს მათი დაბრუნება.

## ლიტერატურა 
* 
* 
* 

კატეგორია:საბერძნეთის ისტორია
კატეგორია:თურქეთის ისტორია
კატეგორია:ბიზანტიის ისტორია
კატეგორია:ჯვაროსნული სახელმწიფოები
ქრომოსომული გარდაქმნები

მინი|ქრომოსომული გარდაქმნების რამდენიმე ტიპი
**ქრომოსომების სტრუქტურული გარდაქმნები** (იგივეა რაც **ქრომოსომების აბერაცია** ან **ქრომოსომული მუტაციები**) — გენეტიკაში ქრომოსომების სწორხაზოვან სტრუქტურაში მომხდარი ცვლილებები, რაც გამოწვეულია მათი გახლეჩითა და ხელახალი განაწილებითმ გენეტიკური მასალის დაკარგვით ან ნაწილობრივი გაორმაგებით.

## ლიტერატურა
კატეგორია:რადიობიოლოგია
კატეგორია:ქრომოსომული გარდაქმნები
აბერაცია (ენტომოლოგია)

[მინი|[ფარშევანგის თვალის ნორმალური შეფერილობა]]
[მინი|[ფარშევანგის თვალის შეფერილობის აბერაცია]]
**აბერაცია ენტომოლოგიაში** — სისტემატიკაში ცხოველთა ზოგიერთი ჯგუფის (პეპლები, ხოჭოები, თევზები და სხვა) ტაქსონომიური შიდაქვესახეობრივი კატეგორია. აბერაციის გამოყოფა შეფერილობის, საფარველის სტრუქტურის უმნიშვნელო შემთხვევითი ცვლილებების საფუძველზე.

## ლიტერატურა
კატეგორია:ენტომოლოგია
აბერაცია (ფიზიოლოგია)

**აბერაცია ფიზიოლოგიაში** — მორფოლოგიასა და ფიზიოლოგიაში აგებულებისა და ფუნქციის ყოველგვარი გადახრა ტიპობრივი ნიმუშიდან. ჩვეულებრივ იხმარება ნორმისაგან ინდივიდუალური განსხვავებულობის აღსანიშნავად, ზოგჯერ კი როგორც დევიაციის სინდრომი.

## ლიტერატურა
კატეგორია:ფიზიოლოგია
Cassette Vision

**Epoch Cassette Vision** () — 8 ბიტიანი მეორე თობის სახლის ვიდეო თამაშების კონსოლი, შექმნილი და გამოცემული იაპონური კომპანია Epoch Co.-ის მიერ 1981 წლის 30 ივლისს. მოგვიანებით Epoch Co.-მა გამოუშვა კონსოლის დაბალფასიანი სახეშეცვლილი ვერსია **Cassette Vision Jr.**, რომელსაც გააჩნდა მოხსნადი კონტროლერი.

ტერმინი *cassette* (კასეტა) იაპონურად სათამაშო კარტრიჯის სინონიმს წარმოადგენს, რომელსაც კავშირი არ აქვს კომპაქტ-კასეტასთან. მას გაჩნია უჩვეული კონტროლერი — ოთხი ცალი ამობურცული სატრიალა, რომელიც ზედ კონსოლზე არის განთავსებული. თამაშების ბიბლიოთეკა მეტად მწირი იყო — არსებობის ისტორიაში სულ 12 ერთეული თამაში გამოვიდა.

მისი თავდაპირველი ფასი შეადგენდა 13,500 იაპონურ იენას. Cassette Vision იაპონიაში ყველაზე გაყიდვადი კონსოლის პოზიციას იკავებდა, რომელსაც დაახლოებით იაპონური კონსოლების ბაზრის 70 პროცენტი ეკავა (საერთო ჯამში გაიყიდა 400,000 ასლი), მაგრამ Nintendo-ს, Casio-ს და Sega-ს ახალი თაობის სისტემების გამოჩენის შემდეგ Cassette Vision-ის პოპულარობამ შესამჩნევად იკლო. შედეგად 1984 წელს Epoch-მა შეწყვიტა Cassette Vision-ის წარმოება და იმავე წელს სწრაფად წარმოადგინა მორიგი პროდუქტი Super Cassette Vision.  

## გალერეა

Epoch-Cassette-Vision-Jr.jpg|Cassette Vision Jr
Super-Cassette-Vision-Console-L.jpg|Super Cassette Vision
Epoch Cassette Vision's Gun.JPG|Cassette Vision-ის სინათლის პისტოლეტი

## რესურსები ინტერნეტში
* Cassette Vision Giant Bomb-ზე
* Cassette Vision  Old-Computers-ზე
* Cassette Vision Obsoletemedia-ზე
* Cassette Vision ვიდეო თამაშების კონსოლების ბიბლიოთეკაში

## სქოლიო
კატეგორია:1981 წელს წარმოდგენილი პროდუქტები
კატეგორია:სახლის ვიდეო თამაშების კონსოლები
კატეგორია:მეორე თაობის ვიდეო თამაშების კონსოლები
კატეგორია:1980-იანების სათამაშოები
სფერული აბერაცია

მინი|300პქ
**სფერული აბერაცია** — ოპტიკური სისტემის ცთომილება, როდესაც სისტემის ცალკეული რგოლისებრი ზონები ოპტიკურ ღერძზე მდებარე წერტილის გამოსახულებას ღეძის სხვადასხვა ადგილზე იძლევა. თუ სხვა აბერაციას არ აქვს ადგილი, მაშინ სფერული აბერაციის შედეგად სისტემის ღერძის მართობულ ეკრანზე მიიღება არა წერტილოვანი გამოსახულება, არამედ მკვეთრი ბირთვიანი რგოლი მის ირგვლივ თანდათან შესუსტებული შარავანდედით. ოპტიკურ სისტემებში ოპტიკური აბერაციის შესამცირებლად იყენებენ შემკრები და გამბნევი ლინზების სპეციალურად გაანგარიშებულ კომბინაციებს.

## ლიტერატურა
კატეგორია:ოპტიკური სისტემის აბერაციები
აბერაცია (ოპტიკა)

**ოპტიკური სისტემის აბერაცია** — გამოსახულებათა ცთომილებანი, რომელთაც იძლევა ოპტიკური სისტემები. აბერაციის დროს ოპტიკური გამოსახულება არ არის სავსებით მკაფიო, ზუსტად არ შეესაბამება ობიექტს ან შეფერილია. განსაკუთრებით აღსანიშნავია აბერაციის შემდეგი სახეობები:

## აბერაციის სახეები
### გეომეტრიული აბერაცია
სფერული აბერაცია, კომა — ოპტიკური გამოსახულების ნაკლი, რომელიც წარმოიშობა ოპტიკურ სისტემაში სინათლის სხივების ირიბად გავლისას. თუ ოპტიკურ სისტემაში გავლისას სფერული ტალღა დეფორმაციას განიცდის და აღარაა სფერული, მაშინ სინათლის რთულ კონას ვღებულობთ. ასეთ კონას ეწოდება ასტიგმატური, თვით მოვლენას კი — ასტიგმატიზმი. 

დისტორსიად წოდებული აბერაციისათვის დამახასიათებელია გამოსახულების მთელი არის ფარგლებში ხაზოვანი გადიდების არაერთგვაროვნება. ოპტიკურ სისტემას შეიძლება ერთდროულად ჰქონდეს აბერაციის რამდენიმე სახე. აბერაციის გასწორება ხდება რთულ ოპტიკურ სისტემებში ლინზების შერჩევით და ძნელ ამოცანად ითვლება.

### ქრომატიული აბერაცია
აბერაციის ზემოჩამოთვლილ სახეებს გეომეტრიული ეწოდება. გარდა ამისა არსებობს აბერაცია ქრომატული. ოპტიკურ სისტემებში გამოსახულების ნაკლოვანება დაკავშირებულია აგრეთვე სინათლის ტალღურ ბუნებასთან და წარმოიშობა დიაფრაგმებზე, ლინზათა ბუდეებზე და ა. შ. სინათლის დიფრაქციის შედეგად. დიფრაქციის გავლენა, აბერაციის სხვა სახეებთან შედარებით, ჩვეულებრივ მცირეა.

## ლიტერატურა
კატეგორია:ოპტიკური სისტემის აბერაციები
კატეგორია:ფოტოტერმინები
კატეგორია:გეომეტრიული ოპტიკა
სინათლის აბერაცია

მინი|სინათლის აბერაცია
**სინათლის აბერაცია** — ასტრონომიაში, მოცემულ მომენტში ცის სფეროზე ვარსკვლავის ხილული მდებარეობის წანაცვლება დედამიწის მოძრაობის მიმართულებით. 

აბერაცია გამოწვეულია დედამიწის მოძრაობით და სინათლის სიჩქარის სასრული მნიშვნელობით და პროპორციულია დედამიწის ორბიტალური სიჩქარის (წლიური აბერაცია. აღმოჩენილია 1728 წელს ინგლისელი ასტრონომის ჯ. ბრედლის მიერ) ან დღეღამური ბრუნვის სიჩქარის (დღეღამური აბერაცია) ფარდობისა სინათლის სხივის სიჩქარესთან. ვიდრე ჭეშმარიტ მიმართულებაზე (BS) მდებარე (S) წერტილიდან სინათლის სხივი მიაღწევს დამკვირვებლამდე (B), დედამიწა B წერტილიდან  გადაადგილდება აპექსის (A) მიმართულებით ც წერტილში. სიჩქარეების წესის თანახმად, სინათლის სხივის მოძრაობის გზა იქნება S_1B ანუ S_2C. ამიტომ დამკვირვებლის მნათობი მოეჩვენება არა BS||CS_1, არამედ CS_2||BS_1 მიმართულებით, ე. წ. დამკვირვებლისათვის მნათობი გამოჩნდება S_2 წერტილში. მნათობმა შეიცვალა მიმართულება SBS1 კუთხით, რომელსაც აბერაციული გადაადგილების კუთხეს (\theta) უწოდებენ. \Delta BS_1C-დან ვღებულობთ:

\frac{\sin\theta}{BS} = \frac{\sin S_1BC}{CS_1};                        BC=vt,

სადაც v დედამიწის ორბიტალური სიჩქარეა, t — CS_1 მანძილის გავლისათვის საჭირო დრო. 

CS_1=ct (c სინათლის სიჩქარეა), S_1BC=B კუთხე მნათობის ხილულ მიმართულებასა და ეკლიპტიკას შორის (ეკლიპტიკური განედი).

\sin\theta = \frac{vt}{ct}{\sin\beta}

\theta*=\frac{v}{c}206265*\sin\beta   (1)

\frac{v}{c}206265*=k* — ეწოდება სინათლის წლიური აბერაციის მუდმივა და ტოლია 20.5*-ისა. ე. ი. \theta*=20.5*\sin\beta

(1) ფორმულიდან ჩანს რომ აბერაციული გადაადგილება არაა დამოკიდებული ნათობამდე მანძილზე. წლიური აბერაციის გავლენით ვარსკვლავები ცაზე შემოწერს ელიფსებს, რომელთა დიდი ნახევარღერძები ეტოლება k*-ს, მცირე კი k*\sin\beta და პერიოდი ერთ წელიწადს. ფარდობითობის თეორიაში აბერაციის ფორმულა მიიღება ლორენცის გარდაქმნებისაგან როგორც ბუნებრივი შედეგი. სინათლის დღეღამური აბერაციის სიდიდე უმნიშვნელოა. მისი უდიდესი ნმნიშვნელობა მოცემულ განედზე (\phi) ტოლია 0.32*\cos\phi. არსებობს აგრეთვე საუკუნეობრივი აბერაცია, რომელიც გამოწვეულია მზის სისტემის მოძრაობით ვარსკვლავების მიმართ. ამ მოძრაობის სიჩქარე მუდმივია როგორც მიმართულებით, ასევე სიდიდით. საუკუნეობრივი აბერაცია ყველა ვარსკვლავის მდებარეობას ცვლის ერთნაირად და ამდენად მხედველობაში არ მიიღება. 

## ლიტერატურა
*ე. ხარაძე, „ასტრონომიის საფუძვლები“, ტ. 1, თბ., 1971

კატეგორია:ასტრომეტრია
Movement (New Order-ის ალბომი)

***Movement*** — ინგლისური როკ-ჯგუფ New Order-ის სადებიუტო სტუდიური ალბომი. იგი გამოვიდა 1981 წლის ნოემბერში, ლეიბლზე Factory Records. კრიტიკოსებმა იგი არც თუ დადებითად შეაფასეს, ხოლო ბრიტანეთის ჩარტში დისკის წარმატება შემოიფარგლა #30 პოზიციით. შემდგომში ალბომის მიმოხილვები უფრო დადებითი იყო. 2008 წელს იგი აგრეთვე გამოვიდა საკოლექციო გამოცემის სახით.

## სიმღერების სია
## სქოლიო 
კატეგორია:New Order-ის ალბომები
კატეგორია:1981 წლის სადებიუტო ალბომები
კატეგორია:Factory Records-ის ალბომები
კატეგორია:ალბომები მარტინ ჰენეტის პროდიუსერობით
Low-Life

***Low-Life*** — ინგლისური როკ-ჯგუფ New Order-ის მესამე სტუდიური ალბომი. იგი გამოვიდა 1985 წლის მაისში, Factory Records-ზე. ითვლება, რომ ალბომი ჯგუფის საუკეთესო ნამუშევარია, რომელშიც ასახულია პოსტ-პანკიდან საცეკვაო როკზე გადასვლა. გარეკანზე გამოყენებულია ჯგუფის დრამერის და კლავიშისტის, სტივენ მორისის ფოტოსურათი.

2008 წელს გამოვიდა ალბომის რემასტერი.

## სიმღერების სია
## სქოლიო 
კატეგორია:New Order-ის ალბომები
კატეგორია:1985 წლის ალბომები
კატეგორია:Factory Records-ის ალბომები
Power, Corruption & Lies

***Power, Corruption & Lies*** — ინგლისური როკ-ჯგუფ New Order-ის მეორე სტუდიური ალბომი. იგი გამოვიდა 1983 წლის მაისში, ლეიბლზე Factory Records. ეს დისკი წინამორბედ *Movement*-თან შედარებით გამოირჩევა ელექტრონული ჟღერადობით და უფრო მეტი სინთეზატორის გამოყენებით.

## სიმღერების სია
## სქოლიო 
კატეგორია:New Order-ის ალბომები
კატეგორია:1983 წლის ალბომები
კატეგორია:Factory Records-ის ალბომები
თეიმურაზ აბაშიძე

**თეიმურაზ გიორგის ძე აბაშიძე** (დ. 30 აგვისტო, 1937, თბილისი) — ქართველი რეჟისორი. აჭარის (1969), და საქართველოს (1982) ხელოვნების დამსახურებული მოღვაწე. 

## ბიოგრაფია
დაამთავრა თვილისის კონსერვატორია. 1961 წელს დაამთავრა საქართველოს შოთა რუსთაველის სახელობის თეატრალური ინსტიტუტის სარეჟისორო ფაკულტეტი. მთავარ რეჟისორად მუშაობდა ბათუმში (1965-1969), თბილისის მოზარდ-მაყურებელთა რუსული (1969-1971, 1979-1983) და თბილისის მუსკომედიის (1971-1975, 1983-1985) თეატრებში. რეჟისორად თბილისის ოპერისა და ბალეტის თეატრში (1967-1979). 1985 წლიდან მარჯანისვიულის სახელობის თეატრის რეჟისორია. 1970 წლიდან პედაგოგიურ მოღვაწეობას ეწეოდა საქართველოს რუსთაველის სახელობის თეატრისა და კინოხელოვნების ინსტიტუტში.

მისი დადგმებიდან აღსანიშნავია: 
* გ. სუნდუკიანის — „პეპო“;
* დ. კლდიაშვილის — „ირინეს ბედნიერება“;
* ნ. დუმბაძის — „მე ვხედავ მზეს“;
* ს. მარშაკის — „კარუსელი“;
* ს. ცინცაძის — „სიმღერა ტყეში“;
* გ. მილიუტინის — „ჩანიტას კოცნა“;
* ნ. გაბუნიას — „ყვარყვარე თუთაბერი“;
* ჯ. ვერდის — „რიგოლეტო“;
* ს. როსინის — „სევილიელი დალაქი“.

## ლიტერატურა
კატეგორია:ქართველი რეჟისორები
კატეგორია:დაბადებული 30 აგვისტო
კატეგორია:დაბადებული 1937
თ
ჩაბარუხი

**ჩაბარუხი** — მდინარე დუშეთის მუნიციპალიტეტში, მთიულეთის არაგვის მარჯვენა შენაკადი, სათავე აქვს ალევის ქედის აღმოსავლეთ კალთაზე 2355 მ სიმაღლეზე. სიგრძე 6,6 კმ, აუზის ფართობი 13,2 კმ². საზრდოობს თოვლის, წვიმისა და მიწისქვეშა წყლით. წყალდიდობა გაზაფხულზეა, წყალმცირობა — ზამთარში, ზაფხულობით და განსაკუთრებით შემოდგომაზე იცის წყალმოვარდნები. საშუალო წლიური ხარჯი შესართავთან 0,38 მ³/წმ.

## ლიტერატურა 
კატეგორია:მცხეთა-მთიანეთის მხარის მდინარეები
პეტრე ჩაადაევი

**პეტრე იაკობის ძე ჩაადაევი** (; დ. 7 ივნისი [ ძვ. სტ.  27 მაისი] , 1794,  მოსკოვი — გ.  26 აპრილი [ ძვ. სტ. 14 აპრილი], 1856, მოსკოვი) — რუსი მოაზროვნე და პუბლიცისტი. 

სწავლობდა მოსკოვის უნივერსიტეტში, მონაწილეობდა  1812 წლის სამამულო ომში და საზღვარგარეთის ლაშქრობებში (1813–1814). პეტრე ჩაადაევი „კეთილდღეობის კავშირის“ წევრი იყო. 1823–1826 წლებში მოგზაურობდა საზღვარგარეთ, სადაც გაეცნო თომას შელინგისა და  ფელისტე რობერ დე ლამენეს რელიგიურ-ფილოსოფიურ იდეებს. 1829–1831 წლებში შექმნა თავისი მთავარი ნაწარმოები „წერილები ისტორიის ფილოსოფიის შესახებ“ (ფრანგულ ენაზე), რომელიც ცნობილია „ფილოსოფიური წერილების“ სახელწოდებით. ჟურნალ „ტელესკოპში“ დაბეჭდილ პირველ წერილში გამოთქმულმა გულისწყრომამ „ადამიანთა მოდგმის მსოფლიო აღზრდისაგან“ რუსეთის განზე გადგომის, ეროვნული თვითკმაყოფილების და სულიერი მოდუნების გამო, რაც აფერხებს მისთვის ზეციდან წინასწარდასახული ისტორიული მისიის შეგნებასა და აღსრულებას, ხელისუფლების მკვეთრი უკმაყოფილება გამოიწვია და მეფის ბრძანებით პეტრე ჩაადაევი შეშლილად გამოაცხადეს.

„ფილოსოფიურ წერილებში“ პეტრე ჩაადაევმა თავი გამოაცხადა კათოლიციზმის მთელი რიგი პრინციპების მიმდევრად, მაგრამ ალექსანდრე  გერცენმა მის მსოფლმხედველობას მაინც რევოლუციური კათოლიციზმი უწოდა. ჩაადაევს აღაფრთოვანებდა კათოლიკურ ორთოდოქსობასთან შეუთავსებელი „სასიამოვნო რწმენა კაცობრიობის მომავალი ბედნიერებისა“, იმედოვნებდა, რომ აღსრულდებოდა მიწიერი მოლოდინი ხალხისა, ვითარცა ზეგონიერი ერთობისა, რომელიც დაძლევს ეგოიზმს და ინდივიდუალიზმს, როგორც ადამიანის საყოველთაო დანიშნულებასთან შეუსაბამოს. პეტრე ჩაადაევი არ თანაუგრძნობდა სოციალიზმს, მაგრამ წინასწარმეტყველებდა მის გამარჯვებას. მისი ფილოსოფიურ-ისტორიული აზრი რუსული ფილოსოფიის განვითარების და თვითგამორკვევის მძლავრ სტიმულად იქცა.

## ლიტერატურა 
## სქოლიო 
კატეგორია:მოსკოვში გარდაცვლილები
კატეგორია:რუსი პუბლიცისტები
კატეგორია:რუსი მოაზროვნეები
კატეგორია:რუსი ფილოსოფოსები
კატეგორია:წმინდა ანას IV ხარისხის ორდენის კავალრები
კატეგორია:მოსკოვში დაბადებულები
ჩაბარუხის მთა

**ჩაბარუხი** — მთა საქართველოში, შიდა ქართლის მხარეში. მდებარეობს გერმუხის ქედის სამხრეთ-აღმოსავლეთ განშტოებაზე, მდინარეების პატარა ლიახვისა და მისი მარჯვენა შენაკადის ჩაბარუხისწყლის წყალგამყოფზე. სიმაღლე ზღვის დონიდან 3150 მ. აგებულია ზედაიურული და ქვედაცარცული ქვიშაქვებით, თიხაფიქლებითა და მერგელებით. კალთებზე შემორჩენილია მყინვარული ფორმები ცირკებისა და ტროგების სახით. შემოსილია ალპური მდელოს ბალახეულობით.

## ლიტერატურა 
კატეგორია:შიდა ქართლის მხარის მთები
ნიკოლოზ აბაშიძე (არქიტექტორი)

**ნიკოლოზ ნესტორის ძე აბაშიძე** (დ. 1 ნოემბერი, 1910, ბაქო — გ. 4 იანვარი, 1980, ბათუმი) — ქართველი არქიტექტორი. საქართველოს (1964) და აჭარის (1961) დამსახურებული ინჟინერი.

## ბიოგრაფია
1937 წელს დაამთავრა საქართველოს ინდუსტრიული ინსტიტუტი, ხოლო 1956 წელს საქართველოს პოლიტექნიკური ინსტიტუტი. 1929 წლიდან მუშაობდა აჭარის მშენებლობებზე. 1949 წლიდან სხვადასხვა მსხვილი სამშენებლო ორგანიზაციის ხელმძღვანელია. 1956 წლიდან აჭარის სამთავრობო ორგანიზაციის ხელმძღვანელი არქიტექტურისა და მშენებლობის დარგში. 1971 წლიდან აჭარის სახმშენის უფროსია. მისი პროექტებით აშენდა ქობულეთში კულტურის სასახლე (1956), ბათუმში — კინოთეატრი „ბათუმი“ (1973), რამდენიმე საცხოვრებელი სახლი და სხვა. 1956 წლიდან ეწეოდა პედაგოგიურ საქმიანობას. იყო აჭარის VI და VII მოწვევების უმაღლესი საბჭოს დეპუტატი.

## რესურსები ინტერნეტში
* 

## ლიტერატურა
კატეგორია:ბაქოში დაბადებულები
კატეგორია:დაბადებული 1 ნოემბერი
კატეგორია:დაბადებული 1910
კატეგორია:გარდაცვლილი 4 იანვარი 
კატეგორია:გარდაცვლილი 1980
კატეგორია:ქართველი არქიტექტორები
ნ
კატეგორია:საქართველოს ინდუსტრიული ინსტიტუტის კურსდამთავრებულები
ჩაბარუხი (მრავალმნიშვნელოვანი)

ტერმინი **ჩაბარუხი** შეიძლება ნიშნავდეს:

* ჩაბარუხი — მდინარე დუშეთის მუნიციპალიტეტში, მთიულეთის არაგვის მარჯვენა შენაკადი.
* ჩაბარუხი — მთა შიდა ქართლის მხარეში, გერმუხის ქედის სამხრეთ-აღმოსავლეთ განშტოებაზე.

## იხილეთ აგრეთვე 
* ჩაბარუხის განძი
ვლადიმერ აბაშიძე (პოეტი)

**ვლადიმერ (ლადო) სიმონის ძე აბაშიძე** (დ. 1859, სოფ. დილიკაური — გ. 9 ივნისი, 1917, სოფ. კაცხი) — ქართველი პოეტი, თეატრალური მოღვაწე. პოეტი ქალის ნ. ორბელიანის ძმა.

## ბიოგრაფია
დაამთავრა თბილისის პირველი გიმნაზია. იყო ნ. ავალიშვილის მიერ 1867 წელს ჩამოყალიბებული დრამატული თეატრის წევრი. 1872 წლიდან მსახურობდა საჩხერეში, ფოთში, აბაშაში მომრიგებელ მოსამართლედ, მაზრის უფროსის თანაშემწედ და სხვა. ხშირად მართავდა წარმოდგენებს პროვინციებში. ეწეოდა ლიტერატურულ მოღვაწეობას, წერდა ლექსებს. 1878 წელს გაზეთ „დროებაში“ გამოქვეყნდა მისი ლექსი „ე. ნ-ს“ („ისევ შენ და ისევ შენ...“, მიძღვნილი ელენე კონსტანტინეს ასულ ნიჟარაძისადმი). შემდგომში ეს ლექსი შევიდა კრებულებში („სალხინო საზანდარი“, „ჩანგი“) ავტორის დაუსახელებლად. ლექსი ხალხში სიმღერად იქცა, ხოლო კომპოზიტორმა ანდრია ყარაშვილმა ნოტებზე გადაიღო და შექმნა პოლულარული ქართული რომანსი. იგი ამშვენებდა ვანო სარაჯიშვილის რეპერტუარს.

## ლიტერატურა
კატეგორია:დაბადებული 1849
კატეგორია:გარდაცვლილი  9 ივნისი
კატეგორია:გარდაცვლილი 1917
კატეგორია:ქართველი პოეტები
ვ
ჩაბარუხისწყალი

**ჩაბარუხისწყალი** — მდინარე საქართველოში, ერედვის მუნიციპალიტეტში, პატარა ლიახვის მარჯვენა შენაკადი. სათავე აქვს გერმუხის ქედის სამხრეთ-აღმოსავლეთ კალთაზე, ზღვის დონიდან 2815 მ სიმაღლეზე. სიგრძე 11,6 კმ, აუზის ფართობი 37,3 კმ². საზრდოობს თოვლის, წვიმისა და მიწისქვეშა წყლით. წყალდიდობა იცის გაზაფხულზე, წყალმოვარდნები ზაფხულსა და შემოდგომაზე, წყალმცირობა — ზამთარში. საშუალო წლიური ხარჯი შესართავთან 1,32 მ³/წმ.

## ლიტერატურა 
კატეგორია:შიდა ქართლის მხარის მდინარეები
იაპონიის ხმისჩამწერი ინდუსტრიის ასოციაცია

thumb|RIAJ-ის თავმჯდომარე ნაოკი კიტაგავა, 2013 წლის 7 აპრილი
**იაპონიის ხმისჩამწერი ინდუსტრიის ასოციაცია** (იაპ. 日本レコード協会 *Nippon Rekōdo Kyōkai* ანუ შემოკლ. **RIAJ**, ) — ასოციაცია, რომელიც აერთიანებს მუსიკალური ბიზნესის სფეროში მომუშავე მთელ რიგ იაპონურ კომპანიებს, ანუ რომლებიც დაკავებულები არიან მუსიკალური პროდუქციის წარმოებით და დისტრიბუციით.

ასოციაცია დაარსდა 1942 წელს.

## წევრები 
### ნამდვილი წევრები 
2013 წლის სექტემბრის მდგომარეობით ნამდვილი წევრია 17 კომპანია.
* Nippon Columbia
* Victor Entertainment
* King Records
* Teichiku Entertainment
* Universal Music Group
* Nippon Crown
* Tokuma Japan Communications
* Sony Music Entertainment Japan
* Pony Canyon
* Warner Music Group
* VAP
* Being
* Avex Marketing
* For Life Music Entertainment
* Yamaha Music Communications
* Dreamusic
* Yoshimoto R and C

## ჩარტები 
* RIAJ DIgital Track Chart (შედიოდა 2009 წლის აპრილიდან 2012 წლის ივლისის ჩათვლით)

## რესურსები ინტერნეტში
* Recording Industry Association of Japan - in English

## სქოლიო
კატეგორია:მუსიკალური ინდუსტრიის ასოციაციები
კატეგორია:იაპონიის ორგანიზაციები
კატეგორია:იაპონური მუსიკა
კატეგორია:1942 წელს დაარსებული ორგანიზაციები
კატეგორია:ორგანიზაციები ანბანის მიხედვით
ეგვიპტე-ოსმალეთის ომი (1831-1833)

**ეგვიპტე-ოსმალეთის ომი** ან **ეგვიპტე-ოსმალეთის პირველი ომი** — ომი ოსმალეთის იმპერიასა და ოსმალურ ეგვიპტეს შორის.

## წინაპირობები 
მუჰამედ ალის მმართველობის პერიოდში ეგვიპტე ფაქტობრივად დამოუკიდებელი იყო ოსმალეთის იმპერიისაგან. ეგვიპტემ ოსმალეთის იმპერიას მხარი დაუჭირა ომში საბერძნეთის დამოუკიდებლობისათვის. ამის გამო მუჰამედ ალიმ ოსმალეთის სულთან მაჰმუდ II-ს სირია სთხოვა, მაგრამ სულთანმა შესთავაზა მას კრეტის გუბერნატორი გამხდარიყო. იცოდა, რომ ამ კუნძულზე წესრიგის შენარჩუნებას მისი ფინანსების გამოფიტვა მოჰყვებოდა, მუჰამედ ალიმ ეს წინადადება უარყო და სირიის დაკავება თავად გადაწყვიტა.

## ომის მსვლელობა 
1831 წელს მუჰამედ ალის შვილი იბრაჰიმ-ფაშა სირიაში შეიჭრა არმიასთან ერთად. მიუხედავად იმისა, რომ ჯერ კიდევ ეგვიპტის დატოვებამდე ქოლერისაგან დაკარგა 5000 ჯარსკაცი, იგი მაინც მიუახლოვდა სირიის სანაპიროს, აიღო ღაზა, იაფა, ხაიფა და ამავე წლის ნოემბერში ალყა შემოარტყა ქალაქ აკრას. ორი შეტევა წარუმატებელი გამოდგა. ქალაქის დასახმარებლად მოდიოდა ალეპოს მმართველი, ადმირალი ოსმან-ფაშა, მაგრამ იბრაჰიმ-ფაშა მოულოდნელად თავს დაესხა ოსმან-ფაშას, იგი გააქცია და მთელი თავისი ძალები შეკრიბა ქალაქ აკრასთან და იგი აიღო 1832 წლის 27 მაისს. დაიკავა დამასკო, ოსმალები დაამარცხა ჰომსში. დაიპყრო მთელი სირია. ეგვიპტიდან დამხმარე ძალები მიიღო და დეკემბრის შუა პერიოდში კონიასთან შეხვდა სერასქირ რეშიდ მეჰმედ-ფაშას. მიუხედავად ძალების სიმცირისა იბრაჰიმ-ფაშამ დაამარცხა ოსმალები და სერასქირი ტყვედ ჩაიგდო 9 ათას ჯარისკაცთან ერთად. დაიპყრო მთელი მცირე აზია და კონსტანტინოპოლს ექვსი დღის სავალზე მიუახლოვდა.

იბრაჰიმ-ფაშას შეეძლო აეღო კონსტანტინოპოლიც, ეგვიპტიდან რომ არ მოსვლოდა მუჰამედ ალი-ფაშას ბრძანება ბრძოლის შეწყვეტისა და დამხმარე ძალისათვის დალოდების შესახებ. რუსეთის იმპერატორმა ნიკოლოზ I-მა ოსმალების დასახმარებლად გააგზავნა ფლოტი ბოსფორის ექსპედიციის ფარგლებში. დიდმა სახელმწიფოებმა დაიწყეს მოლაპარაკებები და 1833 წლის 4 მაისს ქუთაჰიის ზავის მიხედვით მუჰამედ ალი გახდა სირიისა და ადანის მმართველი. ივლისში რუსეთისა და ოსმალეთის იმპერიებმა ხელი მოაწერეს უნქიარ-ისქელესის შეთანხმებას, რომლის მიხედვითაც ორმა სახელმწიფომ ერთმანეთს დახმარება აღუთქვა ომიანობის ჟამს.

## ომის შედეგები 
დათმობებმა, რომელიც განხორციელდა მშვიდობის შენარჩუნების გამო, უკმაყოფილება გამოიწვია ორივე მოწინააღმდეგის ბანაკში. შედეგად, მუჰამედ ალიმ გადაწყვიტა ეგვიპტის დამოუკიდებლობის გამოცხადება, რამაც ეგვიპტე-ოსმალეთის მეორე ომი გამოიწვია.

## რესურსები ინტერნეტში 
* *Кэролайн Финкель.* История Османской империи. Видение Османа. — М.: АСТ, 2010. — ISBN 978-5-17-043651-4
* Египетско-турецкие конфликты. Большая Российская энциклопедия. Том 9. — М.: Большая Российская энциклопедия, 2007. — ISBN 978-5-85270-339-2
* Египетские кризисы . Дипломатический словарь. — М.: Государственное издательство политической литературы, 1948.
* Египетские кризисы 1831-33 и 1839-41 . Советская историческая энциклопедия. — М.: Государственное научное издательство «Советская энциклопедия»,  1964.

კატეგორია:ოსმალეთის იმპერიის ისტორია
კატეგორია:ლიბანის ისტორია
კატეგორია:პალესტინის ისტორია
კატეგორია:XIX საუკუნის ომები
Technique (ალბომი)

***Technique*** — ინგლისური როკ-ჯგუფ New Order-ის მეხუთე სტუდიური ალბომი. იგი გამოვიდა 1989 წელს, Factory Records-ზე. იგი ნაწილობრივ იწერებოდა ივისაზე. ალბომში აღრეულია რამდენიმე მუსიკალური ჟანრი – ეისიდ-ჰაუსის ჩათვლით, ელექტრონულ და როკ-მუსიკასთან ინტეგრირებით.

*Technique* იყო ჯგუფის პირველი ალბომი, რომელიც ბრიტანეთის ჩარტში პირველ ადგილზე მოხვდა.

2008 წელს გამოვიდა ალბომის რემასტერი.

## სიმღერების სია
## სქოლიო 
კატეგორია:New Order-ის ალბომები
კატეგორია:1989 წლის ალბომები
კატეგორია:Factory Records-ის ალბომები
უნგრეთის ხმისჩამწერი კომპანიების ასოციაცია

**უნგრეთის ხმისჩამწერი კომპანიების ასოციაცია** (, შემოკლ. Mahasz) — 1992 წელს დაარსებული უნგრული მუსიკალური ასოციაცია. Mahasz პასუხს აგებს მუსიკალური პრემიის გადაცემის ორგანიზებაზე, ეროვნული მუსიკალური ჰიტ-აღლუმების და მუსიკალური გამოცემების სერთიფიკაციის შედგენაზე.

## სერთიფიკაცია 
### ალბომები 
### სინგლები 
### მუსიკალური DVD 
## რესურსები ინტერნეტში
* Mahasz

კატეგორია:მუსიკალური ჰიტ-აღლუმები
კატეგორია:მუსიკალური ინდუსტრიის ასოციაციები
კატეგორია:უნგრეთის ორგანიზაციები
კატეგორია:უნგრული მუსიკა
ჩაბერვა

**ჩაბერვა** —

* **შიგაწვის ძრავაში** — ძრავის ცილინდრში საწვავის ნარევის მუხტის რაოდენობის გაზრდა ამ ნარევის შეშვების დრო წნევის გაზრდის ხარჯზე. ჩაბერვას იყენებენ სიმძლავრის გასაზრდელად (20-45%), აგრეთვე მის საკომპენსაციოდ ძრავიანი დანადგარის დიდ სიმაღლეზე მუშაობის დროს.
** ***აგრეგატული ჩაბერვა*** ხორციელდება ამძრავი კომპრესორის, ტურბოკომპრესორის ან კომბინირებული კომპრესორის საშუალებით.
** ვრცელდება ***უაგრეგატო ჩაბერვა*** (დინამიკური, ჩქარული და სხვ.), რომლის საშუალებით შესაძლებელი ხდება ძრავის ფორსირება და მისი მუშაობის ეკონომიური მაჩვენებლის გაუმჯობესება.
* **რაკეტულ ტექნიკაში** — საწვავის ავზებში ჭარბი წნევის შექმნა ძრავის დანადგარის ტუმბოებში საწვავის კავიტაციის თავიდან ასაცილებლად.

## ლიტერატურა 
კატეგორია:ტექნიკა
პოლონეთის მუსიკალური ჩარტები

**პოლონეთის მუსიკალური ჩარტები** — პოლონური ჩარტი, რომელიც შედგება ორი ალბომური ჰიტ-აღლუმისაგან და შვიდი სინგლისაგან, რომელსაც წარმოადგენს Polish Society of the Phonographic Industry (). პირველი — საალბომო კომპანიებისგან მიღებულ მონაცემებზე ბაზირებული ყოველთვიური ჩარტი „ტოპ-100“. მეორე — ალბომების გაყიდვების მონაცემებზე დაფუძნებული ყოველკვირეული ჩარტი „OLiS“.

2010 წლიდან ZPAV აქვეყნებს პოლონური ჩარტის გაფართოებულ ვერსიას:
* Airplay Chart — ყველაზე უფრო პოპულარული სიმღერები პოლონურ რადიოსადგურებზე (რადიო და ტელევიზია);
* Video Chart — ყველაზე უფრო პოპულარული ვიდეოკლიპები არხებზე: MTV Polska, VIVA Polska, VH1 Polska და 4fun.tv;
* Dance Club Singles Chart — ყველაზე უფრო პოპულარული 50 საკლუბო სიმღერა;
* Airplay Chart — New — მიმდინარე კვირის პოპულარული ახალი სინგლები;
* Airplay Chart — Up! — დიდი ნახტომები მიმდინარე კვირის პოზიციებში;
* Top Store Chart 50 — ყველაზე უფრო პოპულარული სიმღერები, რომლებიც ისმის მუსიკალურ მაღაზიებში/სავაჭრო ცენტრებში (ორი ჩარტი).

## რესურსები ინტერნეტში
* OLiS

კატეგორია:მუსიკალური ჰიტ-აღლუმები
კატეგორია:პოლონური მუსიკა
აბდუშელიშვილი

საკუთარი სახელი **აბდუშელიშვილი** შეიძლება აღნიშნავდეს ერთ-ერთ შემდეგ პიროვნებათაგანს:

* გივი აბდუშელიშვილი — ჰიგიენისტი
* დავით აბდუშელიშვილი — პუბლიცისტი
* ვასილ აბდუშელიშვილი — პედაგოგი
* ზურაბ აბდუშელიშვილი — იურისტი, დიპლომატი, ბიზნესმენი
* მალხაზ აბდუშელიშვილი — ანთროპოლოგი
* რუსუდან აბდუშელიშვილი — ექიმი
* შალვა აბდუშელიშვილი (აბდუშელი) — პოლიტიკოსი

*
კატეგორია:ქართული გვარები
ნინა ჩაბიევა

**ნინა ზაქარიას ასული ჩაბიევა (ცაბითი)** (დ. 14 სექტემბერი, 1910, ახლანდელი ჯავა — გ. 1990) — ოსი საბჭოთა მსახიობი. საქართველოს სსრ სახალხო არტისტი (1954). სკკპ წევრი 1939 წლიდან. 

სასცენო მოღვაწეობა დაიწყო 1924 წელს თბილისის ოსურ დრამატულ კოლექტივში. 1935 წელს დაამთავრა რუსთაველის სახელობის თეატრთან არსებული დრამატული სტუდია. 1931 წლიდან იყო ცხინვალის კ. ხეთაგუროვის სახელობის დრამატული თეატრის მსახიობი. როლები: სანიათი (ე. ურუიმაგოვას „სანიათი“), ვასილისა (გორკის „ფსკერზე“), დედა (ა. ვანეევის „კუპატიევების რძალი“), კრუჩინინა (ოსტროვსკის „უდანაშაულო დამნაშავენი“), ემილია (შექსპირის „ოტელო“), ოთარაანთ ქვრივი (ი. ჭავჭავაძის „ოთარაანთ ქვრივი“) და სხვა. დაჯილდოებულია საპატიო ნიშნის ორდენითა და მედლებით.

## ჯილდოები და აღიარება
* 1940: საქართველოს სსრ დამსახურებული არტისტი
* 1954: საქართველოს სსრ სახალხო არტისტი
* საპატიო ნიშნის ორდენი

## ლიტერატურა 
## რესურსები ინტერნეტში
## სქოლიო 
კატეგორია:დაბადებული 14 სექტემბერი
კატეგორია:დაბადებული 1910
კატეგორია:გარდაცვლილი 1990
კატეგორია:ოსი მსახიობები
კატეგორია:საქართველოს სსრ-ის სახალხო არტისტები
კატეგორია:საქართველოს სსრ-ის დამსახურებული არტისტები
კატეგორია:საპატიო ნიშნის ორდენის კავალრები
გივი აბდუშელიშვილი

**გივი ვალერიანის ძე აბდუშელიშვილი** (დ. 2 მაისი, 1921, თბილისი — გ. 19 დეკემბერი, 2001) — ქართველი ჰიგიენისტი. მედიცინის მეცნიერებათა დოქტორი (1986), პროფესორი (1987).

## ბიოგრაფია 
1942 წელს დაამთავრა თბილისის სახელმწიფო სამედიცინო ინსტიტუტი. სამხედრო სამსახურში ყოფნისას მუშაობდა სხვადასხვა თანამდებობაზე. 1962–1965 წლებში იყო საქართველოს ჯანდაცვის სამინისტროს კვების ლაბორატორიის გამგე. 1968 წლიდან მუშაობს საქართველოს ჯანდაცვის სამინისტროს მთავარ სპეციალისტად დიეტოლოგიაში. 1974–1988 წლებში იყო გ. ნათაძის სახელობის სანიტარიისა და ჰიგიენის სამეცნიერო-კვლევითი ინსტიტუტის დირექტორი (1988 წლიდან — დირქტორის მრჩეველი), 1976 წლიდან ჰიგიენისტთა რესპუბლიკური სამეცნიერო საზოგადოების თავჯდომარეა.

აბდუშელიშვილის კვლევის საგანია მოსახლეობის კვებისა და ჯანმრთელობის მდგომარეობა. საკვები პროდუქტების გაუვნებელობა, აგრეთვე ცილის ახალი წყაროების სამედიცინო-ბიოლოგიური შეფასება. შემუშავებული და სამედიცინო პრაქტიკაში დანერგილი აქვს სხვადასხვა პროფესიის პირებისათვის კვების დღიური ნორმები, რეკომენდაციები. სიმსუქნის მკურნალობისა და პროფილაქტიკისათვის შედგენილი აქვს ქართული კერძების რეცეპტები და სხვა.

## ლიტერატურა 
## რესურსები ინტერნეტში 
კატეგორია:დაბადებული  2 მაისი
კატეგორია:დაბადებული 1921
კატეგორია:ქართველი ჰიგიენისტები
გივი
კატეგორია:თბილისში დაბადებულები
კატეგორია:გარდაცვლილი 19 დეკემბერი
კატეგორია:გარდაცვლილი 2001
კატეგორია:მედიცინის მეცნიერებათა დოქტორები
კატეგორია:ქართველი პროფესორები
კატეგორია:თბილისის სახელმწიფო სამედიცინო ინსტიტუტის კურსდამთავრებულები
TV.com

**TV.com** — საიტი, რომელიც ეკუთვნის კორპორაციას CNET Networks. მუშაობა დაიწყო 2005 წლის 1 ივნისს, რითაც შეცვალა პოპულარული რესურსი TV Tome.

TV.com დაკავებულია აშშ-ში, დიდ ბრიტანეთში, კანადაში, ავსტრალიაში, იაპონიაში და ირლანდიაში ტრანსლირებული ტელევიზიის გაშუქებით და ფოკუსირებულია შოუებზე. ის მოიცავს ახალ ამბებს, მოვლენების გაშუქებებს, ფოტოგრაფიებს და ტელეგადაცემებს. მომხმარებლებს ასევე შეუძლიათ დამოუკიდებლად დაარედაქტირონ და საიტზე შეიტანონ ახალი მონაცემები.

რადგანაც საიტი შეიქმნა კომერციულ საფუძველზე, ამიტომ მიღებული ინფორმაციის მოცულობა პირდაპირ დამოკიდებულია ნებაყოფლობითი შემოწირულობების მოცულობაზე.

## რესურსები ინტერნეტში
* TV.com  

კატეგორია:გასართობი საიტები
კატეგორია:CBS Interactive-ის საიტები
დავით აბდუშელიშვილი

**დავით ანდრიას ძე აბდუშელიშვილი** (დ. 1847 — გ. 1919, ქუთაისი) — ქართველი პუბლიცისტი, კრიტიკოსი.

## ბიოგრაფია
ქუთაისის გიმნაზიის დამთავრების შემდეგ სწავლობდა პეტერბურგის უნივერსიტეტის იურიდიულ ფაკულტეტზე. იყო ვექილი. თანამშრომლობდა ჟურნალ „იმედში“, გაზეთ „დროებაში“, იყო ქუთათური გაზეთის „შრომის“ ორგანიზატორთა ჯგუფში, იზიარებდა ქართველი რევოლუციუნერი ხალხოსნების იდეოლოგიას. მისი კრიტიკულ-პუბლიცისტური წერილები იბეჭდებოდა ხალხოსანთა ორგანოში „იმედში“ და გაზეთ „დროებაში“. საინტერესოა აბდუშელიშვილის რამდენიმე წერილი („იმედი“, 1881 წ, №1), რომელშიც გამოთქმულია როგორც მისი ხალხოსნური შეხედულებანი და ესთეტიკა, ისე დამოკიდებულება მის თანამედროვე პუბლიცისტიკასთან (გ. თუმანიშვილის წერილის „შარშანდელი რუსეთის“ მიმოხილვა, ი. როსტომაშვილის წერილის „განათლება და ვაჭრობის“ განხილვა, ე. გაბაშვილის, ვ. ორბელიანის, ა. წერეთლის მხატვრულ თხზულებათა კრიტიკული ანალიზი, ა. პუშკინის პოემის „ბახჩისარაის შადრევნის“, მ. თუმანიშვილისეულ, ა. ბუვიეს „იზას“ ი. ჭავჭავაძისეულ და ო. გოლდსმითის „ვეკფილდის მოძღვრის“ ლ. რაზიკაშვილისეულ თარგმანთა ანალიზი). აბდუშელიშვილმა გაიზიარა ხალხოსან პუბლიცისტთა და კრიტიკოსთა ძირითადი, ნიჰილისტური და ნატურალისტური შეხედულებანი (კერძოდ ა. პუშკინის შემოქმედების მიმართ).

აქვს წერილები მაშინდელი განათლების სისტემისა და სასწავლებელტა მდგომარეობაზე („დროება“). საჩხერის სკოლაზე, აგრეთვე სასამართლოს საქმიანობაზე, ქართველ გლეხობის ეკონომიკურ მდგომარებაზე და სხვა.

## ლიტერატურა
კატეგორია:დაბადებული 1847
კატეგორია:გარდაცვლილი 1919
კატეგორია:ქართველი პუბლიცისტები
დავით
კატეგორია:ქართველთა შორის წერა-კითხვის გამავრცელებელი საზოგადოების წევრები
ვასილ აბდუშელიშვილი

**ვასილ გიორგის ძე აბდუშელიშვილი** (დ. 30 აპრილი, 1887, შალაური — გ. 15 იანვარი, 1948, თბილისი) — ქართველი პედაგოგი, მეთოდისტი, მთარგმნელი და საზოგადო მოღვაწე. დამსახურებული მასწავლებელი (1939).

## ბიოგრაფია
1913 წელს დაამთავრა პეტერბურგის უნივერსიტეტის ფიზიკა-მათემატიკური ფაკულტეტი. მათემატიკის მასწავლებლად მუშაობდა თბილისის ქართულ გიმნაზიაში, ქიმიის ტექნიკუმში, I ათწლიან სკოლაში, I საცდელ-საჩვენებელ, მე-14 და მე-18 საშუალო სკოლებში. გამოქვეყნებული აქვს სტატიები მათემატიკის სწავლების საკითხებზე.

## ლიტერატურა
კატეგორია:დაბადებული 30 აპრილი
კატეგორია:დაბადებული 1887
კატეგორია:გარდაცვლილი 15 იანვარი
კატეგორია:გარდაცვლილი 1948
კატეგორია:ქართველი პედაგოგები
ვასილ
ჩაგარები

**ჩაგარები** — დაღესტანში ბეგის სახლიდან გაშვებული მონები ბატონის მიწაზე საკუთარი მეურნეობის შესაქმნელად. ჩაგარებს ეკისრებოდათ ბეგისთვის სხვადასხვა ვალდებულების შესრულება და ნატურალური სახით გადასახადის გადახდა. ჩაგარები რაიათებთან ერთად გლეხობის ნაწილს შეადგენდა და საკმაოდ მძიმე მდგომარეობაში უწევდათ ცხოვრება.

## ლიტერატურა 
კატეგორია:დაღესტნის ისტორია
ჩაგარ-ბაზარი

**ჩაგარ-ბაზარი** — მრავალფენიანი ნამოსახლარი ხაბურის ველზე, სირიაში. გათხარეს 1934-1936 წლებში (მაქს მელოუენი). შეიცავდა 15 კულტურულ ფენას. უძველესი დასახლება (XV-XIII ფენები) ეკუთვნის ძვ. წ. 6000-5500 წლებს. ამ დროს ჩაგარ-ბაზარის რეგიონში მოხდა ჰასუნის ტიპის (ერაყული) მოხატული კერამიკისა და დასავლური (სირიული) თუ აღმოსავლური ხმელთაშუაზღვისპირული ნეოლითური კერამიკის შეხვედრა. აქ გამოყოფენ 3 ჯგუფს. ჰალაფის კულტურის პერიოდში (ძვ. წ. 5400-4800) ჩაგარ-ბაზარი ამ კულტურის დასავლური ვარიანტის ერთ-ერთ ყველაზე დამახასიათებელ სამოსახლოს წარმოადგენდა. ჰქონდა ქვის საძირკველზე აგურით ნაგები გუმბათისებურსახურავიანი მრგვალი სახლები (ე. წ. თოლოსები). მეურნეობის მთავარი დარგები იყო მიწათმოქმედება და მესაქონლეობა. ქვედა ფენაში ნაპოვნია თვითნაბადი სპილენძის მძივები. საგარეო გაცვლა-გამოცვლაზე მიუთითებს ობსიდიანის, ნიჟარებისა და სხვა ნივთების აღმოჩენა. ნაპოვნია (ძვ. წ. III ათასწლეულის შუა წლები) ამუკის II ფაზის ტიპის თასები და კათხები, თილ-ბარსიბის ტიპის სამფეხა თასები. დამწერლობამდელი (წინააქადური) ხანის სამოსახლო სოფლის ტიპისა იყო. ძვ. წ. 2300-2100 წლებისთვის დამახასიათებელია ალიზის სახლები. ზედა დონეზე (ძვ. წ. 2100-2000 წლები) მიწისძვრის შედეგად მოხდა დესტრუქცია. ძვ. წ. III ათასწლეულის II ნახევარში გაჩნდა ლურსმული დამწერლობა. აღმოჩენილია სპილენძის შუბისპირი, საკინძები, ბრტყელი ცული; პირზე წყვილნაჩვრეტიანი შუბისპირი (ძვ. წ. 2100-1900 წლები); ფიგურული ცული (ძვ. წ. 1750 წლის შემდეგ). ძვ. წ. 1900-1500 წლების ქრონოლოგიური წყვეტილის შემდეგ სამოსახლოზე ცხოვრება განახლდა. ძვ. წ. 1500-1350 წლებისთვის დამახასიათებელია ე. წ. ხაბურის ტიპის ხაზოვანი ორნამენტით შემკული კერამიკა, მასრიანი შუბისპირი, სხვადასხვა სატევარი და ა. შ.

## ლიტერატურა 
## რესურსები ინტერნეტში 
* ბრიტანეთის მუზეუმი: ხაბურის ტიპის კერამიკული ჭურჭელი ჩაგარ-ბაზარიდან

კატეგორია:არქეოლოგია სირიაში
კატეგორია:სირიის ისტორია
შალვა ჩაგელიშვილი

**შალვა ჩაგელიშვილი** (დ. 24 აპრილი, 1916, ქ. ვლადიკავკაზი — გ. 19 მაისი, 1981, სოხუმი) — ქართველი საბჭოთა გენერალ-მაიორი (1969). სკკპ წევრი 1940 წლიდან. 1936 წელს დაამთავრა ტამბოვის საკავალერიო სამხედრო სკოლა. 1939 წელს მონაწილეობდა დასავლეთ უკრაინისა და ბესარაბიის განთავისუფლებაში. მეორე მსოფლიო ომის (1941-1945) დროს 1941-1943 წლებში კავალერიის პოლკის შტაბის უფროსი, 1943 წლიდან სხვადასხვა პასუხსაგებ თანამდებობაზე მუშაობდა. დაჯილდოებულია 5 ორდენითა და მედლებით.

## ლიტერატურა 
კატეგორია:დაბადებული 24 აპრილი
კატეგორია:დაბადებული 1916
კატეგორია:გარდაცვლილი 19 მაისი
კატეგორია:გარდაცვლილი 1981
კატეგორია:ქართველი სამხედრო მოღვაწეები
როჰინჯების დევნა მიანმარში

**როჰინჯების დევნა მიანმარში (2016-2017)** — როჰინჯა მუსლიმების დევნა მიანმარში, ჩრდილო-დასავლეთ რეგიონში. იგი ხდება შეიარაღებული ძალებისა და პოლიციის მიერ. ეს არის გაგრძელება მუსლიმი როჰინჯების დევნისა, რომელიც მიეკუთვნება სამხედრო დევნას. 

მიანმარის დევნილები დამნაშავენი არიან ფართომასშტაბიანი ადამიანის უფლებათა დარღვევაში, რომელიც შეიცავს: არასამართლებრივ დასჯას, ჯგუფურ გაუპატიურებას, ხანძრის გაჩენასა და ბავშვების მკვლელობას. როჰინჯების სამხედრო ჩახშობამ აშშ-ს და სამართალდამცავ ჯგუფ „საერთაშორისო ამნისტიის“ მხრიდან, გამოიწვია კრიტიკა, ამასთან ერთად, აშშ-ს სახელმწიფო დეპარტამენტის, მიანმარის მეზობელ ბანგლადეშისა და მალაიზიის მთავრობის მხრიდანაც. მიანმარის დე-ფაქტო მთავრობის ხელმძღვანელი, აუნ სან სუ ჩი განსაკუთრებული კრიტიკის სამიზნე გახდა თავისი დუმილის გამო, სწორედ ამ საკითხთან დაკავშირებით და აგრეთვე უმოქმედობისა და სამხედრო ბოროტების თავიდან არაცილების მიზნით.

## სქოლიო
კატეგორია:როჰინჯები
კატეგორია:2016 წელი მიანმარში
კატეგორია:2017 წელი მიანმარში
კატეგორია:მუსლიმების დევნა
ჩაგირი

**ჩაგირი** () — მცენარეთა გვარი ფხიჯასებრთა ოჯახისა. მრავალწლოვანი ფესურიანი ბალახებია. უფრო ჩვეულებრივია სქელფოთოლა ჩაგირი (), რომელიც გვხვდება ციმბირში, მონღოლეთსა და ნაწილობრივ შუა აზიის მაღალმთის სარტყელებში კლდეებსა და ქვიან ადგილებზე. მისი ფესურა და ფოთლები შეიცავს მთრიმლავ და საღებავ ნივთიერებებს. იყენებენ სამკურნალოდ, ხმარობენ ჩაის ნაცვლად (ფოთლების ნაყენი).

## ლიტერატურა 
*
კატეგორია:ფხიჯასებრნი
მკვლელობის ლიცენზია (საუნდტრეკი)

ჯეიმზ ბონდის სერიის ფილმის „**მკვლელობის ლიცენზია**“ () საუნდტრეკი გამოვიდა 1989 წელს. მასში შეტანილი მუსიკის კომპოზიტორი არის მაიკლ კემენი.

ფილმის მთავარ სიმღერას ასრულებს გლედის ნაიტი. თავდაპირველად იგი უნდა შეესრულებინათ ერიკ კლეპტონს და ვიკ ფლიკს. ეს უნდა ყოფილიყო „James Bond Theme“-ის ახალი ვარიანტი.

## სიმღერების სია 
# Licence to Kill – გლედის ნაიტი
# Wedding Party – Ivory
# Dirty Love – ტიმ ფიენი
# Pam
# If You Asked Me To – პატი ლაბელი
# James & Felix on Their Way to Church
# His Funny Valentine
# Sanchez Is in the Bahamas/Shark Fishing
# Ninja
# Licence Revoked

;შენიშვნა:

## სქოლიო 
კატეგორია:ჯეიმზ ბონდის საუნდტრეკები
კატეგორია:1989 წლის საუნდტრეკები
კატეგორია:ფილმების საუნდტრეკები
კატეგორია:MCA Records-ის საუნდტრეკები
სპაიკ ლი

**შელტონ ჯექსონ „სპაიკ“ ლი** (დ. 20 მარტი, 1957) — ამერიკელი კინორეჟისორი, პროდიუსერი, სცენარისტი და მსახიობი. თავისი კომპანიის 40 Acres and a Mule Filmworks მეშვეობით 1983 წლიდანგადაღებული აქვს 35-ზე მეტი ფილმი.

მისი განსაკუთრებით ცნობილი ფილმებია „იმოქმედე სწორად“ (1989), „მალკოლმ X“ (1992), „კომედიის ორიგინალური მეფეები“ (2000), „25-ე საათი“ (2002), „მოუხელთებელი“ (2006) და „ჩი-რაკი“ (2015). თავად ლის მონაწილეობა აქვს მიღებული საკუთარ ათ ფილმში.

## რესურსები ინტერნეტში
*

კატეგორია:დაბადებული 20 მარტი
კატეგორია:დაბადებული 1957
კატეგორია:ამერიკელი კინორეჟისორები
კატეგორია:ამერიკელი სცენარისტები
კატეგორია:ამერიკელი მსახიობები
კატეგორია:ამერიკელი კინოპროდიუსერები
კატეგორია:მსახიობები ანბანის მიხედვით
კატეგორია:ცოცხალი ადამიანები